Nos Theobaldus, Dei gratia rex Navarre, Campanie et Brie comes palatinus, notum facimus universis presentes litteras inspecturis quod, cum viri et religiosi abbas et conventus de Prulliaco emerint a capitulo de Braio quamdam plateam attingentem domum suam de Braio de nobis moventem, nos dictam emptionem ecclesie de Prulliaco imperpetuum concedimus et laudamus, ita quod dictis fratribus in eodem loco aliquod herbergagium seu edificium facere non licebit. Actum anno Domini millesimo ducentesimo quadragesimo secundo, mense januarii.